CELEX: C2006/261/25
Language: lt
Date: 2006-10-28 00:00:00
Title: Byla C-363/06 P 2006 m. rugsėjo 6 d. Comunidad Autónoma de Valencia — Generalidad Valenciana apeliacinis skundas dėl 2006 m. liepos 5 d. nutarties byloje T-357/05 Comunidad Autonoma de Valencia — Generalidad Valenciana prieš Europos Bendrijų Komisiją

28.10.2006   
            
            
               LT
            
            
               Europos Sąjungos oficialusis leidinys
            
            
               C 261/14
            
         2006 m. rugsėjo 6 d.Comunidad Autónoma de Valencia — Generalidad Valenciana apeliacinis skundas dėl 2006 m. liepos 5 d. nutarties byloje T-357/05 Comunidad Autonoma de Valencia — Generalidad Valenciana prieš Europos Bendrijų Komisiją
   
   (Byla C-363/06 P)
   (2006/C 261/25)
   Proceso kalba: ispanų
   Šalys
   
      Ieškovė: Comunidad Autónoma de Valencia — Generalidad Valenciana, atstovaujama teisininko J. V. Sánchez-Tarazaga Marcelino, advokatų C. Fernández Vicién ir I. Moreno-Tapia Rivas
   
      Kita proceso šalis: Europos Bendrijų Komisija
   Ieškovės reikalavimai
   
               —
            
            
               pripažinti šį ieškinį priimtinu ir pagrįstu,
            
         
               —
            
            
               panaikinti 2006 m. liepos 5 d. Pirmosios instancijos teismo sprendimą,
            
         
               —
            
            
               grąžinti bylą Pirmosios instancijos teismui, kad šis pripažintų, jog pradinis ieškinys yra priimtas ir tęstų pradėtą procesą,
            
         
               —
            
            
               priteisti iš Komisijos visas bylinėjimosi šioje instancijoje išlaidas.
            
         Ieškinio pagrindai ir pagrindiniai argumentai
   Šis ieškinys grindžiamas šiais motyvais:
   
                
            
            
               Pirmosios instancijos teismas padarė teisės klaidą: Pirmosios instancijos teismas pažeidė EB sutartį, ypač Protokolo, pridedamo prie Europos bendrijos steigimo sutarties, dėl Teisingumo Teismo statuto (kuris pagal EB 311 straipsnį sudaro neatskiriamą jos dalį) 19 straipsnį, įtvirtinantį atstovavimo šalims Bendrijos teisme kriterijus.
            
         
                
            
            
               Pirmosios instancijos teismas padarė esminį procesinį pažeidimą nenustatęs ieškovei termino trūkumams pašalinti, o tai pažeidžia Pirmosios instancijos teismo procedūros reglamento 44 straipsnio 6 dalį, nagrinėjamiems ieškiniams klaidingai pritaikęs 111 straipsnį bei neišklausęs ieškovės prieš pripažindamas ieškinį nepriimtinu, o tai pažeidžia rungimosi principą, kuriuo turi būti vadovaujamasi visame procese.
            
         
                
            
            
               Pirmosios instancijos teismas pažeidė nediskriminavimo principą nepripažinęs Generalidad Valenciana teisininkui teisės, neužginčytos ankstesnėse bylose, kuriose Bendrijos teisme atstovavo kiti tokį patį statusą turintys atstovai.